Enan

Enan (Enaälven) er en elv i vestre Jämtland, en av Indalsälvens kildeelver. Dens lengde er ca. 60 km. Enan har kildene i nordskråningen til Sylan og forlater Norge etter 330 meter. Den går først nordvestover mot  norskegrensen og renner der over en strekning på 372 m i Norge (), før den renner tilbake til Sverige og forsetter nordover. Litt lenger nord løper den sammen med Rangla som kommer fra Norge. Etterhvert snur Enan skarpt i retning nordøst, krysser Europavei 14 ved Enkroken og løper sammen med Visjöån, som kommer fra nordvest. Deretter renner den østover og krysser Europavei 14 på nytt ved Enafors for til slutt å munne ut i Ånnsjön ved Handöl. 

Da Armfeldts karolinerne i januar 1719 gikk sin dødsmarsj over fjellet fra Norge, hugget man hull i isen på Enan for å se i hvilken retning vannet rant – ettersom i den retningen befant redningen seg. Men få orket å ta seg helt fram til Ånnsjön og Handöl der et monument er rest til minne om hendelsen.

 Referanser 

Kategori:Elver i Jämtlands län
Kategori:Elver i Tydal
Kategori:Indalsälvens vassdragsområde
Kategori:Den norske riksgrensen